**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 3 – *Locuri de muncă pentru toți***

**Obiectivul tematic 8: *Promovarea unei ocupări sustenabile și de calitate a forței de muncă și sprijinirea mobilității forței de muncă***

**Prioritatea de investiții 8.v: *Adaptarea lucrătorilor, întreprinderilor și antreprenorilor la schimbare***

**Obiectivul specific: 3.9.:** ***Creșterea șanselor de reintegrare pe piața muncii a lucrătorilor care urmează să fie disponibilizați/concediați prin furnizarea de măsuri de outplacement***

**GHIDUL SOLICITANTULUI - CONDIȚII SPECIFICE**

**Măsuri de outplacement – adaptarea lucrătorilor disponibilizați/concediați la schimbare**

**AP 3/ PI 8.v/ OS 3.9**

**Apel de proiecte nr.**

**versiune publicata spre consultare - *iulie*** *2017*

Cuprins

[**CAPITOLUL 1 Informații despre apelul de proiecte** 4](#_Toc487010968)

[**A1. Context general** 4](#_Toc487010969)

[**A2. Context național - date esențiale** 4](#_Toc487010970)

[**A3. Abordarea POCU cu privire la adaptarea lucrătorilor care urmează a fi disponibilizați / concediați, la schimbare** 5](#_Toc487010971)

[**1.1** **Axa prioritară, prioritatea de investiții, obiectiv specific, rezultat așteptat** 5](#_Toc487010972)

[**1.2. Tipul apelului de proiecte și perioada de depunere a propunerilor de proiecte** 6](#_Toc487010973)

[**1.3.** **Tipuri de activități eligibile care pot fi sprijinite în contextul prezentului ghid al solicitantului – condiții specifice** 6](#_Toc487010974)

[**1.4 Teme secundare FSE** 8](#_Toc487010975)

[**1.5.** **Teme orizontale** 9](#_Toc487010976)

[**1.6.** **Perioada de implementare a proiectului** 11](#_Toc487010977)

[**1.7.** **Tipuri de solicitanți eligibili** 11](#_Toc487010978)

[**1.8.** **Grup țintă eligibil** 11](#_Toc487010979)

[**1.9.** **Indicatori specifici de program** 13](#_Toc487010981)

[**1.10.** **Raportarea indicatorilor:** 14](#_Toc487010982)

[**1.11.** **Alocarea financiară stabilită in cadrul prezentului apel de proiect** 14](#_Toc487010983)

[**1.11.1 Valoarea maximă a proiectului** 14](#_Toc487010984)

[**1.11.2 Contribuția proprie minimă a solicitantului** 14](#_Toc487010985)

[**2.1. Eligibilitatea solicitantului** 15](#_Toc487010986)

[**2.1.1 Reguli generale privind eligibilitatea solicitanților** 16](#_Toc487010987)

[**2.1..2. Capacitatea financiară** 16](#_Toc487010988)

[**2.1.3. Eligibilitatea solicitantului – condiții specifice** 16](#_Toc487010989)

[**2.2. Eligibilitatea proiectului** 16](#_Toc487010990)

[**2.2.1. Eligibilitatea proiectului – condiții generale** 16](#_Toc487010991)

[**2.2.2. Eligibilitatea proiectului – condiții specifice** 16](#_Toc487010992)

[**2.2.3** **Evitarea dublei finanțări** 17](#_Toc487010993)

[**2.3. Încadrarea cheltuielilor** 18](#_Toc487010994)

[**2.3.1 Listă orientativă privind încadrarea cheltuielilor aferente proiectului în categoriile/subcategoriile de cheltuieli conform MySMIS:** 18](#_Toc487010995)

[**2.3.3 Reguli generale și specifice de decontare** 23](#_Toc487010996)

[**CAPITOLUL 3. Completarea cererii de finanțare** 23](#_Toc487010997)

[**CAPITOLUL 4. Procesul de evaluare și selecție** 23](#_Toc487010998)

[**4.1. Descriere generală** 23](#_Toc487010999)

[**4.1.1. Verificarea conformității administrative și a eligibilității proiectelor** 23](#_Toc487011000)

[**4.1.2. Evaluarea tehnică și financiară a proiectelor** 24](#_Toc487011001)

[**CAPITOLUL 5. Depunerea și soluționarea contestațiilor** 25](#_Toc487011002)

[**CAPITOLUL 6. Contractarea proiectelor – descrierea procesului** 25](#_Toc487011003)

[**Anexe** 25](#_Toc487011004)

# **CAPITOLUL 1 Informații despre apelul de proiecte**

## **A1. Context general**

Uniunea Europeană, prin politica de competitivitate, și-a stabilit ca obiectiv crearea unor condiții optime pentru competitivitate prin accelerarea adaptării industriei la schimbările structurale, încurajarea unui mediu favorabil inițiativei și dezvoltării întreprinderilor, în special a întreprinderilor mici și mijlocii, promovarea unui mediu propice cooperării dintre întreprinderi și favorizarea unei mai bune exploatări a potențialului industrial al politicilor de inovare, cercetare și dezvoltare tehnologică, politici de o importanță crucială în contextul concurenței mondiale.

Strategia europeană pentru o creștere inteligentă, ecologică și favorabilă incluziunii, denumită Strategia Europa 2020, se axează pe trei priorități:

* creștere inteligentă – dezvoltarea unei economii bazate pe cunoaștere și inovare
* creștere durabilă – promovarea unei economii mai eficiente din punctul de vedere al utilizării resurselor, mai ecologice și mai competitive
* creștere favorabilă incluziunii – promovarea unei economii cu o rată ridicată a ocupării forței de muncă, în măsură să asigure coeziunea economică, socială și teritorială

În acest context, unul dintre obiectivele fixate în Strategia Europa 2020 se referă la creșterea ratei ocupării forței de muncă a populației cu vârsta cuprinsă între 20-64 de ani, de la nivelul actual de 69% la cel puțin 75%.

O creștere favorabilă incluziunii presupune asigurarea autonomiei cetățenilor prin rate ridicate ale ocupării forței de muncă, investirea în dezvoltarea competențelor, combaterea sărăciei și modernizarea piețelor muncii și a sistemelor de formare și de protecție socială pentru a ajuta cetățenii să anticipeze și să gestioneze schimbările, precum și pentru a construi o societate solidară.

O creștere favorabilă incluziunii presupune să se asigure tuturor cetățenilor acces și oportunități pe tot parcursul vieții.

## **A2. Context național - date esențiale**

România este încadrată la nivel european în grupul ţărilor care vin din urmă (catching-up)[[1]](#footnote-1), alături de Bulgaria, Cehia, Polonia, Ungaria, Slovacia, Letonia şi Lituania, poziţionare care stabileşte în linii generale contextul politicii de competitivitate pentru perioada următoare.

Economia României se bazează preponderent pe servicii (67% din PIB), urmate de industria prelucrătoare (22% din PIB), agricultura (7% din PIB) şi ale industrii non-prelucrătoare (4% din PIB)[[2]](#footnote-2).

Analiza pieței muncii din România, din perspectiva modificării structurii ocupaționale, a relevat 3 mari categorii de ocupații: dominante, cele care și-au schimbat semnificativ conținutul și cele de străpungere. Indiferent de tipologia lor, majoritatea ocupațiilor au înregistrat schimbări în conținutul muncii, principalii factori generatori fiind adaptarea la nevoile clienților, creșterea competiției şi retehnologizările.

Dezvoltarea și extinderea sectorului privat, necesitatea acestuia de a-și stabiliza anumite segmente de piață au determinat dezvoltarea unor politici „orientate către beneficiar/client” la nivelul firmelor și, deci, creșterea rolului unor factori, precum „adaptarea la nevoile clienților” și „creșterea competiției în domeniu”.

Retehnologizările au jucat un rol foarte important în modelarea sau redefinirea conținutului ocupațiilor „dominante”, precum și a celor care „și-au modificat semnificativ conținutul.

În acest context, acţiunile–cheie care pot susţine adaptarea lucrătorilor, întreprinderilor și antreprenorilor la schimbare au în vedere sprijinul pentru dezvoltarea activităţilor independente, antreprenoriat şi înfiinţarea de întreprinderi, în special în sectoarele emergente cum ar fi “economia verde”, protecţia mediului, sectoarele creative şi culturale, agricultură ecologică, sectorul social, componente auto şi TIC, sensibilizarea agenţilor economici cu privire la egalitatea de şanse între femei şi bărbaţi şi concilierea vieţii profesionale cu cea privată, adaptarea la schimbări a întreprinderilor, antreprenorilor şi lucrătorilor prin programe de formare profesională continuă care să le furnizeze competenţele necesare practicării ocupaţiilor care şi-au schimbat conţinutul sau a celor nou-apărute ca urmare a introducerii progresului tehnologic, creşterea mobilităţii transnaţionale a forţei de muncă, dezvoltarea competenţelor digitale şi anticiparea necesarului de formare a lucrătorilor.

Acţiunile care au în vedere creşterea participării la formarea pe tot parcursul vieţii, îmbunătăţirea calităţii forţei de muncă, dezvoltarea unor parteneriate între învăţământul superior, întreprinderi şi sectorul de cercetare, o mai bună corelare a educaţiei cu cerinţele pieţei muncii, încurajarea creativităţii şi a antreprenoriatului, precum şi a unei economii bazată pe eficienţa resurselor, prezintă un interes deosebit în contextul consolidării competitivităţii economice.

Acțiunile din cadrul priorității “creștere favorabilă incluziunii” prevăzută în Strategia Europa 2020, vor necesita modernizarea și consolidarea politicilor naționale în materie de ocupare a forței de muncă, de educație și de formare profesională, prin sporirea participării pe piața muncii și prin reducerea șomajului structural precum și prin creșterea responsabilității sociale a întreprinderilor în cadrul comunității de afaceri. Va fi esențial să se pună în aplicare principiile privind flexibilitatea și să se ofere cetățenilor posibilitatea de a dobândi noi competențe care să le permită să se adapteze la noile condiții și la eventualele schimbări de carieră.

## **A3. Abordarea POCU cu privire la adaptarea lucrătorilor care urmează a fi disponibilizați / concediați, la schimbare**

În conformitate cu obiectivele stabilite în Acordul de Parteneriat, în Strategia națională pentru ocuparea forței de muncă 2014-2020 și în Strategia națională de învățare pe tot parcursul vieții 2015-2020, unul din obiectivele specifice ale acestei priorităţi de investiţii este de a crește șansele de reintegrare pe piața muncii a lucrătorilor care urmează să fie disponibilizați/concediați prin furnizarea de măsuri outplacement.

## **Axa prioritară, prioritatea de investiții, obiectiv specific, rezultat așteptat**

Pentru a obține finanțare în cadrul prezentului apel de proiecte, propunerile de proiecte trebuie să se încadreze în:

**Axa prioritară 3:** *Locuri de muncă pentru toți*

**Obiectivul tematic 8:** *Promovarea unei ocupări sustenabile și de calitate a forței de muncă și sprijinirea mobilității forței de muncă*

**Prioritatea de investiții 8.v:** *Adaptarea lucrătorilor, întreprinderilor și antreprenorilor la schimbare*

În cadrul prezentului apel de proiecte este vizat următorul obiectiv specific:

**Obiectivul specific: 3.9.:** Creșterea șanselor de reintegrare pe piața muncii a lucrătorilor care urmează să fie disponibilizați/concediați prin furnizarea de măsuri de outplacement

**Rezultatul așteptat urmare a sprijinului acordat din partea Uniunii Europene**

Rezultatul așteptat urmare a acordării sprijinului financiar în cadrul prezentului apel de proiecte este:

* *Număr crescut de lucrători disponibilizați/concediați* ***reintegrați pe piața muncii*** *urmare a măsurilor de outplacement*

## **1.2. Tipul apelului de proiecte și perioada de depunere a propunerilor de proiecte**

Acest apel este de tip competitiv, cu termen limită de depunere.

Prezentul apel este dedicat **exclusiv** **regiunilor mai puțin dezvoltate** (*Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia),* **regiunea București-Ilfov** **fiind exceptată** de la finanțare pentru prioritatea de investiții 8.v.

**SISTEMUL INFORMATIC MySMIS 2014 VA FI DESCHIS ÎN DATA DE ….................... ORA .........** **ŞI SE VA ÎNCHIDE ÎN DATA DE .........................., ORA .........**

* 1. **Tipuri de activități eligibile care pot fi sprijinite în contextul prezentului ghid al solicitantului – condiții specifice**

În cadrul prezentului apel de proiecte, sunt eligibile următoarele activități:

**1.3.1. Identificarea și stabilirea de contacte cu reprezentanții legali ai întreprinderilor aflate în dificultate, care intenționează să disponibilizeze/concedieze individual sau colectiv angajați, în condițiile prevăzute de Legea nr.53/24.01.2003 republicată (Codul muncii), cu modificările și completările ulterioare** – **activitate relevanta și obligatorie**

***NB.*** *Activitatea nu e obligatorie pentru solicitanții întreprinderi aflate in dificultate care au ca grup ținta propriii angajați disponibilizați/concediați sau care urmează sa fie disponibilizați/concediați.*

***NB.*** *În vederea constituirii grupului țintă al proiectului, solicitanții (în cazul în care sunt sindicate/ patronate, alte entități relevante, SPO și/ sau unitățile cu personalitate juridică din subordinea sa) sunt obligați ca anterior sau în perioada de implementare a proiectului să identifice angajatori (entități juridice), care să facă parte din categoria de “întreprinderi aflate în dificultate”[[3]](#footnote-3) și care să fi demarat sau care intenționează să demareze procedura de concediere individuală sau de concedieri colective, așa cum sunt acestea prevăzute în Legea nr.53/24.01.2003 republicată (Codul muncii), cu modificările și completările ulterioare.*

**1.3.2. Organizarea și derularea de măsuri active de ocupare inclusiv outplacement**, acordate persoanelor din grupul țintă – **activități relevante și obligatorii**

Solicitantul este obligat să includă în cadrul proiectului cel puțin una din cele două tipuri de activități:

* **Servicii de informare și consiliere profesională**, cu următoarele tipuri de subactivități:
  + furnizarea de informații privind piața muncii și evoluția ocupațiilor;
  + profilarea şi încadrarea în nivelul de ocupabilitate: uşor ocupabil, mediu ocupabil, greu ocupabil şi foarte greu ocupabil – **serviciu prestat exclusiv de Serviciul public de ocupare prin agențiile pentru ocuparea forței de muncă** sau de furnizori de servicii specializate pentru stimularea ocupării forței de muncă acreditați în conformitate cu prevederile HG nr.277/21.03.2002 cu modificările și completările ulterioare**;**
  + consiliere/orientare în carieră;
  + evaluarea carierei;
  + întocmirea unui CV şi pregătirea pentru interviu;
  + dezvoltarea de reţele, abilităţi de căutare de locuri de muncă;
  + dezvoltarea abilităţii şi încrederii în sine a persoanelor în căutarea unui loc de muncă, în vederea luării de către acestea a deciziei privind propria carieră;
  + instruirea în metode şi tehnici de căutare a unui loc de muncă.
* **Servicii de medierea muncii**, cu următoarele tipuri de subactivități:
  + informaţii privind locurile de muncă vacante şi condiţiile de ocupare a acestora prin publicarea, afişarea, organizarea de burse ale locurilor de muncă – **serviciu prestat exclusiv de Serviciul public de ocupare prin agențiile pentru ocuparea forței de muncă** sau de furnizori de servicii specializate pentru stimularea ocupării forței de muncă acreditați în conformitate cu prevederile HG nr.277/21.03.2002 cu modificările și completările ulterioare;
  + mediere electronică având ca scop punerea automată în corespondenţă a cererilor şi ofertelor de locuri de muncă prin intermediul tehnicii de calcul – **serviciu prestat exclusiv de Serviciul public de ocupare prin agențiile pentru ocuparea forței de muncă** sau de furnizori de servicii specializate pentru stimularea ocupării forței de muncă acreditați în conformitate cu prevederile HG nr.277/21.03.2002 cu modificările și completările ulterioare;
  + preselecţia candidaţilor corespunzător cerinţelor locurilor de muncă oferite şi în concordanţă cu pregătirea, aptitudinile, experienţa şi cu interesele acestora, inclusiv plasare pe locuri de muncă, ocupare pe cont propriu în contextul restructurării companiilor şi sectoarelor economice.

**1.3.3. Oferirea de sprijin în vederea ocupării**, acordatpersoanelor din grupul țintă, prin:

* introducerea și sprijinirea unor **forme flexibile de ocupare,** astfel încât angajații să poată îmbina mai ușor responsabilitățile vieții profesionale cu viața de familie și /sau
* **Introducerea unor modele inovatoare de organizare a muncii, productive și "verzi" în** întreprinderi, practici care să asigure sănătatea și securitatea la locul de muncă, care îmbunătățesc statutul profesional și de sănătate al angajaților, care asigură un tratament egal la locul de muncă, inclusiv pentru nevoile lucrătorilor vârstnici.

**- activități relevante și obligatorii, la care se pot adauga:**

* servicii de informare și consiliere juridică privind formele flexibile de ocupare reglementate de legislația națională;
* servicii de acompaniere și monitorizare la locul de muncă, acordate persoanelor din grupul țintă în perioada de implementare a proiectului, pe o perioadă de maximum 3 luni de la angajarea acestora printr-o formă flexibilă de ocupare, cu scopul menținerii statutului de angajat al acestora;
* acordarea de suport logistic persoanelor din grupul țintă (echipamente IT, alte tipuri de echipamente, aparatură birotică, mobilier, sisteme de protecție a valorilor umane și materiale, sisteme și echipamente pentru persoane cu dizabilități, licențe și software necesare desfășurării activității, etc.), în vederea facilitării ocupării acestora printr-o formă flexibilă de ocupare;
* acordarea de materiale consumabile necesare desfășurării activității persoanei din grupul țintă, în perioada de implementare a proiectului, pe o perioadă de maximum 3 luni de la angajarea acesteia printr-o formă flexibilă de ocupare;
* orice alt tip de cheltuială menționată în prezentul ghid la punctul 2.3, pentru care solicitantul justifică în proiect necesitatea efectuării acesteia în vederea facilitării ocupării printr-o formă flexibilă de ocupare a persoanelor din grupul țintă al proiectului.

**Exemple de forme flexibile de ocupare** a unei persoane din grupul țintă:

* **munca la domiciliu** care constă în îndeplinirea la domiciliu, de către persoana din grupul țintă, a atribuțiilor specifice postului/funcției ocupate, cu respectarea prevederilor art.108-110 din Legea nr.53/24.01.2003 republicată (Codul muncii), cu modificările și completările ulterioare;
* **tele-munca (teleworking)** – formă de muncă de la distanță folosind mijloacele informatice și tehnologia comunicațiilor, pentru a înlocui parțial sau total deplasarea angajatului spre locul de muncă, respectiv înapoi acasă;
* **angajarea persoanei conform unui program individualizat** ce presupune un mod de organizare flexibil a timpului de muncă;
* **angajarea persoanei în cadrul unor întreprinderi sociale de inserție** atestată în condițiile Legii 219/23.07.2015 privind economia socială;
* **transferarea contractului individual de muncă** al persoanei din grupul țintă către o societate de transfer, cu respectarea prevederilor art.173-174 din Legea nr.53/24.01.2003 republicată (Codul muncii), cu modificările și completările ulterioare;
* **angajarea persoanei în cadrul unor societăți înființate de foști lucrători** disponibilizați prin concedieri colective sau individuale.

**1.3.4. Organizarea și derularea de campanii de promovare a diferitelor forme flexibile de ocupare** cu scopul informării și conștientizării lucrătorilorcare urmează să fie disponibilizați/concediați și a oricărei entități juridice potențial angajatoare de forță de muncă – **activități suport.**

**1.3.5. Servicii de informare și consiliere juridică privind infiintarea unei societati comerciale sau PFA,** acordatepersoanelor din grupul țintă - **activități suport**, în vederea:

* înființării de societăți cu personalitate juridică, conform Legii nr.31/16.11.1990 privind societățile, republicată, cu modificările și completările ulterioare;
* înregistrării și autorizării funcționării ca persoană fizică autorizată, sau ca întreprinzător titular al unei întreprinderi individuale, conform OUG nr.44/16.04.2008, cu modificările și completările ulterioare;

## **1.4 Teme secundare FSE**

În cadrul axei prioritare 3 – prioritatea de investiții 8.v sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă a cererii de finanțare (”*Tema secundară vizată”*) în ce constă contribuția proiectului la o anumită temă secundară, precum și costul estimat al respectivelor măsuri.

Alocările din tabelul de mai jos reprezintă alocări indicative la nivelul axei prioritare 3.

Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară – prioritate de investiții.

| **Tema secundară** | **Pondere minimă pe proiect** |
| --- | --- |
| Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | **1%** |
| Inovare socială | **1%** |
| Îmbunătățirea accesibilității, a utilizării și a calității tehnologiilor informației și comunicațiilor | **1%** |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte minimum procentul indicat în tabel, calculat la totalul cheltuielilor eligibile ale proiectului.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[4]](#footnote-4).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Exemple de teme de inovare socială care ar putea fi utilizate în cadrul acestui ghid al solicitantului – condiții specifice:

* metode inovatoare de implicare activă a membrilor comunității în operațiunile sprijinite, inclusiv pentru depășirea barierelor de ordin moral sau care țin de cutumele din societate/ etnice;
* metode inovatoare de combatere a discriminării;
* metode inovatoare de organizare a muncii, inclusiv în vederea inserției profesionale a persoanelor defavorizate
* valorificarea oportunităților locale de dezvoltare în identificarea soluțiilor propuse;
* activități și inițiative care vizează promovarea egalității de șanse, nediscriminarea etc.
* aplicarea de mecanisme de preluare de către agenţii economici a unor servicii publice, prin intermediul unor activităţi comerciale vizând servicii sociale, culturale, de mediu etc. (de ex., alpinism utilitar, peisagistică, îngrijire bătrâni, livrarea la domiciliu de alimente sau alte consumabile etc.);
* dezvoltarea de mecanisme care să anticipeze nevoile viitoare de competențe, atât la nivel de sector cât și la nivel de angajator
* dezvoltarea de cooperative pentru livrarea unor servicii necesare în comunitate.

Solicitanții eligibili trebuie să evidențieze în cererea de finanțare dacă propunerea de proiect contribuie la inovarea socială, conform celor prezentate mai sus.

## **Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020.

Prin activitățile propuse, proiectul va trebui să asigure contribuția la cel puțin una din temele orizontale de mai jos.

* **Dezvoltare durabilă**

Aplicarea principului dezvoltării durabile va urmări asigurarea unui echilibru între aspectele legate de mediu, coeziune socială și creștere economică în cadrul POCU. Integrarea orizontală a principiului are în vedere ca operațiunile finanțate să urmărească reducerea impactului asupra mediului cât mai mult posibil, prin *activități dedicate protecției mediului*, *eficienței energetice*, *atenuării schimbărilor climatice și adaptării la acestea*, *biodiversității, rezistenței la dezastre, prevenirii și gestionării riscurilor*.

Formele de organizare și măsurile propuse urmăresc promovarea și educarea cu privire la protecția mediului și a unui mod de viață sănătos vor contribui la dezvoltarea unei economii sustenabile, bazate pe principiile dezvoltării durabile. În acest sens, metodele de organizare inovative ce prevăd derularea a cel puțin uneia dintre activitățile enunțate în paragraful anterior vor fi punctate suplimentar în cadrul acestui apel de proiecte.

Fără a se limita la acestea, în procesul de selecție se poate acorda punctaj suplimentarproiectelor care propun instrumente concrete pentru asigurarea implementării principiului dezvoltării durabile.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, dizabilitate, vârstă sau orientare sexuală și a dificultăților de acces de orice tip și asigurarea accesului egal la serviciile de interes general sunt teme orizontale care contribuie la atingerea obiectivelor Strategiei Europa 2020.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsuri specifice ce au ce urmăresc îmbunătățirea inserției sociale și profesionale a acestor categorii, prin dezvoltarea de competențe precum și prin creșterea accesului pe piața muncii.

* **Promovarea egalității între femei și bărbați**

Promovarea egalității între femei și bărbați reprezintă un principiu de bază care contribuie la atingerea obiectivelor Strategiei Europa 2020.

Pentru promovarea egalității de gen, acțiunile specifice includ intervenții care vizează îmbunătățirea inserției sociale și profesionale atât a femeilor – cu accent asupra femeilor provenind din medii sau grupuri dezavantajate, spre exemplu femeile de etnie romă, cât și a bărbaților – care vor contribui în mod direct la promovarea egalității de gen.

De asemenea, campaniile de conştientizare și acțiunile specifice pentru creșterea responsabilității sociale și promovarea incluziunii active vor contribui la combaterea tuturor formelor de discriminare, inclusiv a celor pe bază de gen.

Acțiunile vizate acordă o atenție deosebită măsurilor de acompaniere, astfel încât să faciliteze integrarea socio-economică, intervențiile fiind orientate către creșterea ocupării, promovarea incluziunii sociale și îmbunătățirea nivelului de educație și competențe și au în vedere minimizarea efectelor negative ale factorilor externi, care duc la persistența inegalităților și reduc impactul sprijinului direct.

Acțiunile specifice se vor referi la:

* Accesul egal pentru femei și bărbați;
* Pentru muncă egală, remunerație egală pentru femei și bărbați;
* Promovarea unui mediu de lucru prietenos pentru mame, inclusiv încurajarea adoptării de către angajatori a programelor de lucru flexibile;
* Promovarea utilizării de către bărbați a beneficiilor sociale legate de concediul de îngrijire a copiilor.

În procesul de selecție se poate acorda punctaj suplimentar proiectelor care propun instrumente concrete de resurse umane cu privire la asigurarea egalității între femei şi bărbați.

Pentru informații detaliate privind temele orizontale se va consulta documentul *”Ghid – integrare teme orizontale în cadrul proiectelor finanţate din FESI 2014-2020”*, disponibil la <http://www.fonduri-ue.ro/orientari-beneficiari>.

## **Perioada de implementare a proiectului**

Perioada de implementare a unui proiect depus în cadrul prezentului apel de proiecte este de **maximum 24 luni**.

La completarea cererii de finanțare în sistemul electronic, va trebui evidențiată durata fiecărei activități și sub-activități incluse în proiect.

## **Tipuri de solicitanți eligibili**

* **Angajatori** - societăți constituite conform Legii nr.31/16.11.1990 privind societățile, republicată, cu modificările și completările ulterioare;
* **Organizații sindicale** (sindicate, federații sindicale, confederații sindicale sau uniuni sindicale teritoriale) - persoane juridice de drept privat, constituite în conformitate cu Legea dialogului social nr.62/10.05.2011, republicată, cu modificările și completările ulterioare;
* **Organizații patronale** (patronate, federații patronale, confederații patronale sau uniuni patronale teritoriale) - persoane juridice de drept privat fără scop patrimonial, constituite în conformitate cu Legea dialogului social nr.62/10.05.2011, republicată, cu modificările și completările ulterioare;
* Alte entități relevante:
* **Furnizori de servicii specializate pentru stimularea ocupării forței de muncă** - acreditați în conformitate cu prevederile HG nr.277/21.03.2002, cu modificările și completările ulterioare;
* **Furnizori de formare profesională –** autorizați în conformitate cu prevederile OG nr.129/31.08.2000, republicată, cu modificările și completările ulterioare;
* **Asociații și fundații** – entități juridice constituite conform OG nr.26/30.01.2000, cu modificările și completările ulterioare;
* **Camerele de Comerț și Industrie** – persoane juridice de utilitate publică, fără scop patrimonial, organizate în temeiul dispoziţiilor din Legea nr.335/06.12.2007 privind Camerele de Comerţ din România, cu modificările şi completările ulterioare

**NB: Solicitanții pot depune proiecte doar individual nu și în parteneriat** și trebuie să aibă o vechime de minim 1 an calendaristic la data înregistrării cererii de finanțare în sistemul informatic MySMIS. În acest sens, va încărca în MySMIS dovada înființării ca entitate juridică, scanata.

În situația in care solicitantul nu are experiența necesară sau nu este autorizat/acreditat să desfășoare activități din rândul celor menționate în prezentul ghid la punctul 1.3, acesta are posibilitatea subcontractării in vederea implementării acestor activități.

## **Grup țintă eligibil**

## 

În cadrul prezentului apel de proiecte grupul țintă eligibil cuprinde următoarea categorie de persoane:

### **Lucrători cu contract individual de muncă (cu normă întreagă sau cu timp parțial) din “întreprinderi aflate în dificultate”**, care urmează să fie disponibilizați/concediați colectiv sau individual, în condițiile prevăzute de Legea nr.53/24.01.2003 republicată (Codul muncii), cu modificările și completările ulterioare, cu domiciliul/reședința în regiunea de dezvoltare unde se implementează activitățile proiectului;

**NB. Pentru fiecare persoană din grupul țintă, solicitantul va trebui ca la momentul intrării în grupul țintă al proiectului să atașeze la dosarul persoanei în cauză următoarele documente:**

* **adeverință** din care să rezulte că lucrătorul respectiv este încadrat cu contract individual de muncă la o întreprindere aflată în dificultate și că acesta se află inclus în procedura de concediere individuală sau colectivă prevăzută de Legea nr.53/24.01.2003 republicată (Codul muncii), cu modificările și completările ulterioare. Adeverința va fi semnată de reprezentantul legal al întreprinderii aflate în dificultate sau de persoana împuternicită de acesta;
* **declarație** privind încadrarea întreprinderiiîn categoria “**întreprinderilor aflate în dificultate**”, semnată de reprezentantul legalal întreprinderii care urmează să disponibilizeze/concedieze lucrătorul respectiv, sau de persoana împuternicită de acesta (anexa 6 la prezentul ghid);

**Numărul minim obligatoriu al persoanelor care compun grupului țintă și care beneficiază de sprijin în cadrul proiectului este de :** **200 persoane (indicatorul de realizare 4S16) -** **element de eligibilitate proiect.**

**Procentul minim obligatoriu al persoanelor din grupul țintă care au fost certificate urmare a participării la un program de formare profesională (indicatorul de rezultat 4S14) este de : 80% din numărul persoanelor care au beneficiat de sprijin în cadrul proiectului (indicatorul de realizare 4S16) - element de eligibilitate proiect.**

**Procentul minim obligatoriu al persoanelor din grupul țintă care au dobândit un loc de muncă (indicatorul de rezultat 4S15) este de : 30% din numărul persoanelor care au beneficiat de sprijin în cadrul proiectului (indicatorul de realizare 4S16) - element de eligibilitate proiect.**

**NB:** Prin sintagma ”**au dobândit un loc de muncă**” se înţelege fie angajarea cu contract individual de muncă, fie începerea unei activități independente autorizate în condiţiile Legii nr.31/16.11.1990 sau ale OUG nr.44/16.04.2008.

Dobândirea unui loc de muncă de către persoanele din grupul țintă trebuie să se realizeze în perioada de implementare a proiectului, dar nu mai târziu de ultima zi de implementare a acestuia.

## **Indicatori specifici de program**

Fiecare propunere de proiect va avea în vedere următoarele ținte minime obligatorii pentru indicatorii de realizare/rezultat imediat (criteriu de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | **Denumire indicator** | **Ţinta minimă solicitată** |
| 4S14 | **Regiuni mai putin dezvoltate** | Persoane certificate/ care și-au îmbunătățit nivelul de calificare urmare a sprijinului primit, din care: lucrători care urmează a fi disponibilizati | 200 de persoane | 4S16 | **Regiuni mai putin dezvoltate** | Persoane care beneficiază de sprijin, din care:  lucrători care urmează a fi disponibilizați | 200 de persoane |
| 4S15 | **Regiuni mai putin dezvoltate** | Persoane care au dobândit un loc de muncă în urma sprijinului, din care: lucrători care urmează a fi disponibilizați | **30**% din ținta indicatorului 4S16 |

### **Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.*

Toate datele aferente indicatorilor privind participanții trebuie raportate conform atributelor menționate în anexa I a Regulamentului 1304/2013).

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demarați procedurile legale în vederea înregistrării ca operator de date cu caracter personal. Participanții, în conformitate cu prevederile legale în vigoare, vor semna o declarație prin care îşi dau acordul privind utilizarea şi publicarea datelor personale.

## **Alocarea financiară stabilită in cadrul prezentului apel de proiect**

În cadrul prezentului apel de proiecte lansat în contextul Axei Prioritare 3, PI 8.v, OS 3.9 din cadrul Programului Operațional Capital Uman 2014-2020, bugetul alocat este **86.983.422** **euro (contribuția UE + contribuția națională)**, fiind dedicat exclusiv **regiunilor mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud Muntenia)* din care **finanțarea FSE este de 73.935.908,7 euro**, corespunzând unei **contribuții UE de 85%**, iar **contribuția națională este de 13.047.513,3 euro**, corespunzând unei contribuții naționale de 15%.

În cadrul acestui apel de proiecte se va considera cursul Inforeuro aferent lunii iulie 2017 respectiv 1 EURO = ...... RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

## **1.11.1 Valoarea maximă a proiectului**

**Valoarea maximă eligibilă a unui proiect este de 500.000 euro.**

## **1.11.2 Contribuția proprie minimă a solicitantului**

**Contribuția proprie minimă a solicitantului** reprezintă o valoare obținută prin aplicarea procentului minim de cofinanțare proprie (C.pr.) la valoarea eligibilă angajată de solicitant în cadrul proiectului.

În cadrul prezentei cereri de propuneri de proiecte, **procentul minim de cofinanțare proprie (C.pr.) obligatoriu pentru fiecare tip de entitate juridică**, este prezentat în tabelul următor:

|  |  |  |  |  |  |
| --- | --- | --- | --- | --- | --- |
| **AP 3**  **OS 3.9** | **Regiunea mai puțin dezvoltată** | Cofinanțarea  UE (%) | Cofinanțarea națională (%), din care: | **Cofinanțare proprie (C.pr.) (%)** | Cofinanțare publică (%) |
| Solicitanți persoane juridice de drept privat cu scop patrimonial | | 85 | 15 | **5** | 10 |
| Solicitanți persoane juridice de drept privat fără scop patrimonial | | 85 | 15 | **0** | 15 |
| Solicitanți instituții publice finanțate integral din venituri proprii sau parțial de la bugetul de stat, bugetul asigurărilor sociale de stat sau bugetele fondurilor speciale | | 85 | 15 | **2** | 13 |
| Solicitanți ordonatori de credite ai bugetului de stat, bugetului asigurărilor sociale de stat și ai bugetelor fondurilor speciale și entitățile aflate în subordine sau în coordonare, finanțate integral din bugetele acestora | | 85 | 15 | **NA** | 15 |

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

# 

**CAPITOLUL 2. Reguli pentru acordarea finanțării**

**2.1. Eligibilitatea solicitantului**

**2.1.1. Capacitatea operaţională a solicitantului**

Capacitatea operațională a solicitantului va fi evaluată și punctată în faza de evaluare și selecție tehnică și financiară, conform anexei 3 Criterii de evaluare și selecție tehnică și financiară, ținându-se cont de experiența operațională a solicitantului în cel puțin unul din domeniile de activitate, aferente activităților relevante pe care acesta le implementează în cadrul proiectului.

**2.1.2. Capacitatea financiară a solicitantului**

Solicitantul trebuie să demonstreze că are capacitate financiară pentru a implementa proiectul depus în cadrul acestui apel.

Capacitatea financiară se definește ca valoare maximă a asistenței financiare nerambursabile pe care poate să o obțină solicitantul și este egală cu maxim suma cifrelor de afaceri/maxim suma veniturilor totale pentru ultimii ani (maxim 4 ani:-n-1, n-2, n-3 și n-4)[[5]](#footnote-5) conform bilanțului contabil depus.

In cazul in care solicitantul este o societate comercială, capacitatea financiară se definește ca valoarea maximă a asistentei financiare nerambursabile pe care acesta poate să o obțină, astfel:

* capacitatea financiară a solicitantului va fi evaluată având în vedere informaţiile furnizate în cererea de finanţare („Cifra de afaceri/venituri totale”), în raport cu resursele puse la dispoziţie sau resursele necesare pentru implementarea proiectului, conform cererii de finanţare.
* în situaţia în care datele declarate în cererea de finanţare nu corespund cu informaţiile din documentele justificative prezentate la semnarea contractului, decizia de finanţare poate fi revocată, iar AM/OI POCU responsabil poate decide excluderea solicitantului de la participarea la depunerea proiecte în vederea obținerii de finanţare pentru o perioadă de maxim 2 ani.

**Capacitatea financiară a solicitantului**

Se stabilește ca valoare maximă a finanțării nerambursabile care poate fi accesată de solicitant în funcție de tipul organizației

1. **Solicitantul cu o vechime mai mare de 1 an**

Valoarea cofinanțării aferente asistenței financiare nerambursabile solicitate = maxim cifra de afaceri/suma veniturilor totale pentru ultimul an, sau după caz suma cifrelor de afaceri/suma veniturilor totale pentru ultimii ani (maxim 4 ani:-n-1, n-2, n-3 și n-4)[[6]](#footnote-6) conform bilanțului contabil depus SAU maxim 40% din valoarea asistenței financiare nerambursabile totale

1. **Solicitantul cu vechime mai mică de 1 an nu poate fi solicitant unic si v**aloarea asistenței financiare nerambursabile solicitate = maxim 30% din valoarea asistenței financiare nerambursabile totale.

### **2.1.1 Reguli generale privind eligibilitatea solicitanților**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020,* disponibil la următoarea adresă: <http://www.fonduri-ue.ro/pocu-2014#implementare-program>.

### **2.1..2. Capacitatea financiară**

Se va avea în vedere capitolul relevant (capitolul 4.1)din *Orientări privind accesarea finanțărilor în cadrul POCU 2014-2020.*

### **2.1.3. Eligibilitatea solicitantului – condiții specifice**

Se va avea în vedere capitolul 1.7. Tipurile de solicitanți eligibili din prezentul ghid.

## 

## **2.2. Eligibilitatea proiectului**

### 

### **2.2.1. Eligibilitatea proiectului – condiții generale**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020,* disponibil la următoarea adresă: <http://www.fonduri-ue.ro/pocu-2014#implementare-program>.

### **2.2.2. Eligibilitatea proiectului – condiții specifice**

**Exemple de motive care duc la respingerea cererii de finanţare:**

1. nu prevăd pentru grupul țintă minimul obligatoriu stabilit conform secțiunii 1.8. Grup țintă.
2. nu prevăd țintele minime obligatorii pentru fiecare dintre indicatorii de realizare şi de rezultat imediat conform secțiunii 1.9. Indicatori specifici de program și conform Anexei 1: Definițiile indicatorilor specifici de rezultat imediat și realizare.
3. depășesc valoarea maximă a proiectului conform secțiunii 1.11.1. Valoarea maximă a proiectului.

### **2.2.3 Evitarea dublei finanțări**

Se va avea în vedere capitolul relevant (capitolul 3.2)din *Orientări privind accesarea finanțărilor în cadrul POCU 2014-2020*.

## **2.3. Încadrarea cheltuielilor**

### **2.3.1 Listă orientativă privind încadrarea cheltuielilor aferente proiectului în categoriile/subcategoriile de cheltuieli conform MySMIS:**

|  |  |  |  |  |  |
| --- | --- | --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/sub activitatea în cauză | | | | | |
|  | **Categorie MySMIS** | **Subcategorie MySMIS** | | **Subcategoria (descrierea cheltuielii) conține:** | |
| **Cheltuielile eligibile** **directe** | 9-Cheltuieli aferente managementului de proiect | 22-Cheltuieli salariale cu managerul de proiect | | * Salariu manager de proiect. | |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | | * Salarii pentru personalul implicat in implementarea proiectului altele decât management de proiect. | |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. | |
| 27-Cheltuieli cu deplasarea | 98- Cheltuieli cu deplasarea pentru personal propriu și experți implicați in implementarea proiectului | | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| 97-Cheltuieli cu deplasarea pentru participanţi - grup ţintă | | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | 100-Cheltuieli pentru consultanță și expertiză | | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu consultanță juridică necesară implementării activităților proiectului, formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.) | |
|  | |  | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32-Cheltuieli cu taxe/abonamente/cotizații/acorduri/ autorizații necesare pentru implementarea proiectului | | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare/ educație * cheltuielile aferente garanțiilor oferite de bănci sau alte instituții financiare | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Multiplicare * Licente si software | |
| 23-Cheltuieli cu hrana | 81-Cheltuieli cu hrana | | * Cheltuieli cu hrana pentru participanți (grup țintă) | |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | | * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri | |
| 28-Cheltuieli de tip FEDR | 99-Cheltuieli de tip FEDR | | * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții | |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea în cauză | | | | | |
| **Cheltuieli indirecte**  Cheltuielile eligibile indirecte reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | | | |
|  | **Categorie MySMIS** | | **Subcategorie MySMIS** | | **Subcategoria (descrierea cheltuielii) conține:** |
| **Cheltuieli eligibile indirecte** | 44-Cheltuieli indirecte conform art. 68 | | 166-Cheltuieli indirecte conform art. 68 | | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). | | | | |

### **2.3.3 Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.
* Cheltuielile indirecte vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.

# **CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020 (capitolul 5)*, precum și cu instrucțiunile de completare furnizate în sistemul informatic la apelul de proiecte (prezentul ghid - **Anexa 5: Instrucțiuni orientative privind completarea cererii de finanțare).**

# **CAPITOLUL 4. Procesul de evaluare și selecție**

## 

## **4.1. Descriere generală**

În cadrul mecanismului competitiv, proiectele primite de AM POCU parcurg mai multe etape în procesul de verificare, evaluare şi selecție şi se desfășoară după depunerea proiectului. Principalele etape sunt:

* etapele de verificare a conformității administrative și a eligibilității,
* evaluarea tehnică şi financiară
* selecția proiectelor.

Evaluarea proiectelor se va realiza de către AM şi OI, în condițiile delegării explicite a acestei atribuții, cu ajutorul unor experți interni şi/sau prin contractarea unor experți externi pe domeniul evaluat.

Proiectele pot să obțină un punctaj de la 0 – 100, însă pentru ca acestea să intre în etapa de selecție pentru acordarea finanțării nerambursabile trebuie să acumuleze minim 70 de puncte. Scorul final se va calcula prin realizarea mediei aritmetice între punctajele acordate de cei doi evaluatori.

Fiecare criteriu este împărțit în subcriterii punctate corespunzător, conform grilei de verificare. Dacă proiectul nu obține punctajul minim alocat fiecărui criteriu, va fi respins.

### **4.1.1. Verificarea conformității administrative și a eligibilității proiectelor**

Proiectele conforme din punct de vedere al criteriilor de depunere (dată, oră şi modalitate de depunere) vor fi verificate din punct de vedere al conformității administrative şi al eligibilității, urmărindu-se îndeplinirea criteriilor incluse în **Anexa 2 Criteriile de verificare a conformității administrative şi a eligibilităţii.**

O cerere de finanţare este evaluată de 2 experți evaluatori.

Dacă evaluatorul consideră că o informaţie lipseşte sau nu este suficient de clară pentru a permite verificarea conformităţii administrative şi a eligibilităţii, el trebuie să solicite Preşedintelui Comitetului de Evaluare trimiterea unui set de solicitări de clarificări.

În cazuri temeinic motivate (dacă există deja în pachetul cererii de finanțare sau dacă prin clarificarea solicitată există posibilitatea încălcării principiului tratamentului egal sau dacă solicitarea de clarificări ar avea ca și consecință completarea cererii de finanțare), Președintele Comitetului de Evaluare trebuie să refuze transmiterea solicitării de clarificări.

În etapa de verificare a conformității administrative și a eligibilității se va solicita un singur set de clarificări.

Solicitantul va transmite clarificările în condițiile și termenul limită specificate în solicitarea de clarificări, în caz contrar decizia de aprobare/respingere a cererii de finanțare urmând a fi luată numai pe baza documentelor existente.

Sistemul de verificare a conformității administrative şi a eligibilității este de tipul “DA” sau “NU”, iar motivul încadrării în fiecare din cele 2 opțiuni va fi justificat corespunzător în câmpul de comentarii dedicat.

Numai Cererile de finanţare care au obținut „DA” la toate criteriile din Grilele de verificare a conformității administrative şi a eligibilității sunt admise în următoarea etapă a procesului de evaluare, respectiv evaluarea tehnică şi financiară.

### **4.1.2. Evaluarea tehnică și financiară a proiectelor**

Toate proiectele acceptate în etapa de verificare a conformității administrative și a eligibilității intră în procesul de evaluare tehnică și financiară.

Procesul de evaluare tehnică și financiară presupune analiza proiectului și notarea acestuia din perspectiva a 4 criterii, incluse în Anexa 3 Criteriile de evaluare și selecție tehnică și financiară, respectiv:

1. Relevanța proiectului

2. Eficacitatea implementării proiectului

3. Eficienta implementării proiectului

4. Sustenabilitatea rezultatelor proiectului

Fiecare criteriu este împărțit în subcriterii punctate corespunzător. Nota maximă care poate fi acordată unui subcriteriu este stabilită în coloana ***punctaj***. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 4 criterii.

Dacă proiectul nu obține punctajul minim alocat fiecărui criteriu, acesta va fi respins. Explicațiile privind analiza criteriilor sunt incluse în Anexa 3 Criteriile de evaluare și selecție tehnică și financiară.

**Selecția și contractarea proiectelor se va face după cum urmează:**

Selecția proiectelor se va face în ordinea descrescătoare a punctajului obținut, în limita fondurilor disponibile pentru acest apel.

Pentru ca un proiect să intre în etapa de selecție pentru acordarea finanțării nerambursabile, acesta trebuie să acumuleze minimum 70 de puncte și minimum solicitat pentru fiecare dintre cele 4 criterii, incluse în Anexa 3 Criteriile de evaluare și selecție tehnică și financiară.

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* (capitolul 8)***.***

# 

# **Anexe**

Anexa 1. Definițiile indicatorilor de rezultat și realizare

Anexa 2. Criteriile de verificare a conformității administrative și a eligibilității

Anexa 3. Criteriile de evaluare și selecție tehnica si financiara

Anexa 4. Cadrul legal și strategic relevant

Anexa 5: Instrucțiuni orientative privind completarea cererii de finanțare

Anexa 6: Declarație privind încadrarea întreprinderii in categoria “întreprinderilor aflate în dificultate”

1. Din primul grup de ţări fac parte Germania, Danemarca, Finlanda, Suedia, Austria, Irlanda, Olanda, Marea Britanie, Belgia şi Franţa, iar din al doilea grup fac parte Estonia, Slovenia, Spania, Italia, Portugalia, Grecia, Malta, Cipru şi Luxemburg (*Sursa:* [*http://www.minind.ro/strategie\_competitivitate/Strategia\_Nationala\_de\_Competitivitate\_Anexa\_1.pdf*](http://www.minind.ro/strategie_competitivitate/Strategia_Nationala_de_Competitivitate_Anexa_1.pdf)) [↑](#footnote-ref-1)
2. Ministerul Economiei (2013), “Analiza socio-economică”, Grupul de lucru Competitivitate [↑](#footnote-ref-2)
3. Dovada încadrării entității juridice angajatoare în categoria “**întreprinderilor aflate în dificultate**”, se va face de către solicitant prin atașarea la dosarele persoanelor din grupul țintă a unei declarații (anexa 6 la prezentul ghid),semnată fie de reprezentantul legalal întreprinderii care urmează să disponibilizeze/concedieze individual sau colectiv angajați în condițiile prevăzute de Legea nr.53/24.01.2003 republicată (Codul muncii),cu modificările și completările, fie de persoana împuternicită de acesta; [↑](#footnote-ref-3)
4. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-4)
5. Solicitantul va lua în considerare varianta cea mai avantajoasă. [↑](#footnote-ref-5)
6. Solicitantul va lua în considerare varianta cea mai avantajoasă. [↑](#footnote-ref-6)